Universitas

Universitas no sambua nifasindro tobali same'e famahaö awö wamalua fangosili ilmiah ba same'e töi wa'atua-tua (li Indonesia "gelar" ma li Inggris "degree"). Ena'ö lasöndra döi andrö niha, si lötolalö'ö no la'awalisi fefu wamahaö si no muhonogöi, ba no göi möna ira ba wamareso safuria. Sito'ölönia so dombua wamareso safuria andre: so nifotöi famareso (li Indonesia "ujian", li Inggris "exam") ba so wombelegö sambua zura sanau nifotöi "skripsi" (ba wanöndra töi "sarjana") ma zui "tesis" (ba wanöndra töi "doktor"). 

Töi universitas tehalö moroi ba li Latin "universitas magistrorum et scholarium" eluahania ambö töra fa'awösa ndra guru ba ere wangosili.

Universitas si föföna sibai simane ni'ilada ma'ökhö lafasindro ba Eropa ira biarawanLafotöi biarawan niha si fao ba wa'awösa fa'alowalangi, same'e fa'aurinia khö Keriso, irege laröi wa'auri fongambatösa. Gereja Katolik. Töi universitas nifasindro me 1088 andrö ya'ia Università di Bologna (Universitas Bologna) ba kota Bologna, Italia. Lafotöi ia sindruhu universitas si föföna börö me:
 Ya'ia zame'e döi wa'atua-tua simane ni'ilada ma'ökhö (li Indonesia "gelar", li Inggris "degree").
 Lö so ia barö wamatörö Gereja (eluahania mamatörö samösa ia ma "independen" ba li Indonesia), heŵa'ae so ba gotalua ndra guru khönia ndra ere.
 I'oguna'ö wehede universitas ba wamasindro ya'ia.
 Ibe'e döi wa'atua-tua he töi sekular, eluahania si lö fakhai ba agama, ba he göi töi si fakhai ba agama: bahasa, retorika, logika, teologi, huku Gereja, huku notaris. Top Universities  World University Rankings Retrieved 6 January 2010Hunt Janin: "The university in medieval life, 1179–1499", McFarland, 2008, ISBN: 0-7864-3462-7, p. 55f.de Ridder-Symoens, Hilde: A History of the University in Europe: Volume 1, Universities in the Middle Ages , Cambridge University Press, 1992, ISBN: 0-521-36105-2, pp. 47–55

So dombua universitas ba Danö Niha, ya'ia Universitas Nias Raya (UNIRAYA) ba Telukdalam awö Universitas Nias (UNIAS) ba Gunungsitoli.

Ba Indonesia tefaböbö universitas ba fefu ngawalö zekola salaŵa nifotöi Perguruan Tinggi. Baero universitas fao ba da'ö ngawalö zekola salaŵa bö'ö simane akademi, institut, politeknik ba sekolah tinggi.

Bakha ba universitas so ngawalö fakultas, same famahaö molo'ö bolo wamahaö si no muhonogöi, duma-dumania ba Fakultas Pertanian tebe'e wamahaö ba fefu zi fakhai ba wohalöŵö ba danö, ba Fakultas Kedokteran tebe'e fefu wamahaö si fakhai ba ngawalö wökhö ba lala wamadöhö ya'ia.Undang-Undang Republik Indonesia Nomor 2 Tahun 1989 tentang Sistem Pendidikan Nasional

Me 2015 so 3.255 universitas ba Indonesia, so 121 universitas negeri (okhöta negara) ba 3.104 universitas swasta (okhöta niha sato).

 Umbu 

Kategori:Famahaö
Kategori:Bolo wamahaö
Kategori:Bolo wamahaö ba Universitas
Kategori:Perguruan Tinggi
Kategori:Universitas